2.9.2022
FI
Euroopan unionin virallinen lehti
C 335 A/5
— kokemus muutosten toteuttamisesta työskentelymenetelmien ja -prosessien nykyaikaistamiseksi teknologian avulla — johtamistaidot sekä kyky suunnitella ja toteuttaa uusia strategioita, hahmotella innovoinnin ja tietotekniikan osaston tulevia tavoitteita, esitellä toivotut tulokset ja selittää niitä ja tehdä aktiivisesti yhteistyötä muiden osastojen kanssa — motivaatio ja ihmissuhdetaidot — kyky kommunikoida, puhua julkisesti, vakuuttaa ja neuvotella — aloitekyky, proaktiivisuus ja todistettu kyky ajaa ja saada onnistuneesti aikaan muutoksia — kyky ajaa osaston ja komitean etuja toimielinten välisellä tasolla.
Toiminnallisista syistä ja jotta valintamenettely pystytään viemään mahdollisimman nopeasti päätökseen niin hakijan kuin komitean etua ajatellen, haastattelu tapahtuu hakijan valinnan mukaan joko englanniksi tai ranskaksi.
Niiden hakijoiden kohdalla, joiden pääkieli on joko englanti tai ranska, haastattelussa testataan myös jonkin toisen Euroopan unionin virallisen kielen tyydyttävää tasoa.
Lisäksi haastattelussa arvioidaan kykyä kommunikoida tehokkaasti muilla Euroopan unionin virallisilla kielillä (ks. kohta 4).
Jotta ylemmissä johtotehtävissä voitaisiin varmistaa mahdollisimman suuri monimuotoisuus, samaan kategoriaan kuuluvien ehdokkaiden (29 artiklan 1 kohdan a tai b alakohta tai 29 artiklan 2 kohta alenevassa etusijajärjestyksessä) ollessa yhtä päteviä etusijalle asetetaan naispuolinen hakija tai hakija, joka todennäköisesti monipuolistaa AK:n ylemmän johdon maantieteellistä jakaumaa. 7.
Menettelyn eteneminen 7.1 Hakemusten jättäminen Hakemukset toimitetaan ainoastaan sähköisesti pdf-muodossa enintään 10 megatavun kokoisena tiedostona osoitteeseen: Director-IIT@cor.europa.eu.
Hakijat, joilla on jokin vamma, joka estää heitä toimittamasta hakemusta sähköisesti, voivat lähettää hakemuksensa kirjattuna kirjeenä saantitodistuksen kera osoitteeseen Comité européen des régions, à l’attention du chef de l’unité Recrutement et carrière, 101 rue Belliard/Belliardstraat 101, 1040 Bruxelles/Brussel, BELGIQUE/BELGIË, merkinnällä ”Confidentiel – avis de vacance – à ne pas ouvrir par le service courrier” varustettuna, viimeistään kohdassa 7.2 mainittuun määräaikaan mennessä, mistä postileimaa pidetään osoituksena.
Näiden hakijoiden tulee liittää hakemukseensa toimivaltaisen tahon myöntämä todistus vammasta.
Heidän tulee myös ilmoittaa kirjallisesti kaikista järjestelyistä, joita he pitävät tarpeellisina palvelukseenottomenettelyyn osallistumisensa helpottamiseksi.
Tämän jälkeen kaikki yhteydenpito alueiden komitean ja kyseisten hakijoiden välillä tapahtuu postitse.
AK varaa oikeuden pyytää selvityksiä jäljempänä edellytettävistä liiteasiakirjoista.
Hakemuksen otsikkokentässä tulee mainita avointa virkaa koskevan ilmoituksen viite (COR/AD 14/30 BIS/22), ja hakemusasiakirjoihin tulee sisältyä — englanniksi tai ranskaksi laadittu (enintään 5-sivuinen) saatekirje, josta tulee käydä ilmi hakijan kiinnostus hoitaa innovoinnin ja tietotekniikan osaston johtajan tehtäviä ja hänen käsityksensä osaston tulevista haasteista sekä hänen ajatuksensa keinoista tarttua näihin haasteisiin — ajantasainen ansioluettelo (Europass-muodossa) — päivätty ja allekirjoitettu valaehtoinen vakuutus (ks. liitteen I lomake) edellä kohdassa 4 asetettujen kelpoisuusehtojen täyttymisestä — liitteen II tarkistuslista päivättynä ja allekirjoitettuna — jäljennös henkilöllisyystodistuksesta — jäljennös palkkaluokkaan oikeuttavasta tutkintotodistuksesta (ks. kohta 4) — jäljennökset työtodistuksista, jotka osoittavat, että hakijalla on edellä kohdassa 4 mainittujen vaatimusten mukainen työkokemus — liite III päivättynä ja allekirjoitettuna.